Dirgelwch Yr Ogof (ffilm)

Ffilm Gymraeg gyfnod a ryddhawyd yn 2002 yw Dirgelwch Yr Ogof,  sy'n seiliedig ar y nofel o'r un enw gan T. Llew Jones. Cafodd y ffilm ei chyfarwyddo gan Endaf Emlyn, a'i chynhyrchu gan Ffilmiau'r Nant. "Dwy ganrif yn ôl [18fed ganrif] yn ne Ceredigion: lle yn llawn tlodi a smyglwyr. Mae mab stad y Glascoed, Harri, yn dychwelyd o'i deithiau tramor i ddarganfod fod y stad mewn trafferthion ariannol a bod disgwyl iddo ef briodi merch gyfoethog leol."  Cafodd y ffilm ei darlledu ar ddydd Nadolig 2002, a'i hail ddangos ar S4C ar ddydd Nadolig 2015.

 Cast 

 Huw Rhys - Harri
 Mali Harries - Lucille
 Lowri Steffan - Lowri
 William Thomas - Colby
 Meilyr Siôn - Edward
 Rhys Parry Jones - Wil
 Iwan John - Wil
 Melanie Walters - Marie
 Dion Davies - Emile
 Frank Lincoln - Syr Watkin
 Morgan Hopkin - Moses
 Geraint Griffiths - Capten Phillips
 Huw Emlyn - Sami
 Geraint Wyn - Col. Price
 Marion Fenner - Mrs Price
 Hannah Roberts - Dinah
 Ray Gravell - Capten y Betsy
 Griff Williams - Capten y Vilma
 Mansel Thomas - Cychwr

 Disgrifiad 
Ffilm gyfnod Gymraeg wedi'i gosod yn yr 18fed ganrif sydd yma, wedi'i seilio ar nofel o'r un enw gan T. Llew Jones. Mae'r ddrama anturus hon wedi'i lleoli yng Nghwmtydu, pentref ar arfordir Ceredigion. 

Mae'r stori wedi'i selio ar y cymeriad Siôn Cwilt oedd yn arweinydd ac arwr y smyglwyr. Wedi i gasgenni gael eu taflu oddi ar hen long, mae'r awdurdodau yn gwneud eu gorau i ddal ac i feio Siôn. Cymeriad arall yw Harri'r Glascoed, mab i Syr Watkin, sydd ar fin colli ei ystad, yn sgil buddsoddi ei arian mewn llong, sydd wedi'i dryllio. Mae Harri mewn cariad â merch dafarn leol, Lucille, er bod teulu Harri a'i fryd arno i briodi merch tirberchennog cefnog o'r ardal. Mae Harri yn ceisio ad-ennill a gwarchod ystad ei dad, rhag cael ei werthu. 

 Cynhyrchu 
Gwnaed rhaglen arbennig yn olrhain hanes creu'r ffilm, gafodd ei ddangos ar S4C ar y 23 Rhagfyr 2002.

Ffilmiwyd y golygfeydd ym Mharc Cenedlaethol Arfordir Penfro; Plas Treforgan, Llangoedmor; Blaenpant, Llandygwydd; Cilgwyn, Castell Newydd Emlyn ac Eglwys Mwnt. Diolchwyd i bobl Dyffryn Teifi, Abereiddi, Porthgain a'r cylch.

 Cynllunydd - Sid Scott
 Gwisgoedd - Jo Conti
 Colur - Linda Hughes
 Sain - Tim Walker

Cyfeiriadau

 Dolenni allanol 
  Manylion ar IMDB

Categori:Ffilmiau 2002
Categori:Ffilmiau Cymraeg
Categori:Ffilmiau a seiliwyd ar nofel